CELEX: 62013TN0592
Language: sk
Date: 2013-11-11 00:00:00
Title: Vec T-592/13: Žaloba podaná 11. novembra 2013 — Ratioparts-Ersatzteile/ÚHVT — Norwood Industries (NORTHWOOD professional forest equipment)

25.1.2014   
            
            
               SK
            
            
               Úradný vestník Európskej únie
            
            
               C 24/29
            
         Žaloba podaná 11. novembra 2013 — Ratioparts-Ersatzteile/ÚHVT — Norwood Industries (NORTHWOOD professional forest equipment)
   (Vec T-592/13)
   2014/C 24/52
   Jazyk, v ktorom bola podaná žaloba: nemčina
   
      Účastníci konania
   
   
      Žalobkyňa: Ratioparts-Ersatzteile-Vertriebs GmbH (Euskirchen, Nemecko) (v zastúpení: M. Koch, Rechtsanwalt)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Norwood Industries (Kilworthy, Kanada)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zmenil rozhodnutie druhého odvolacieho senátu z 28. augusta 2013 (odvolanie R 356/2013-2) v tom smere, že sa námietka B1771461 v plnom rozsahu zamietne, a
            
         
               —
            
            
               zaviazal navrhovateľku v námietkovom konaní a odporkyňu v odvolacom konaní na náhradu trov konania.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: obrazová ochranná známka „NORTHWOOD professional forest equipment“ pre tovary a služby zaradené do tried 8, 9, 20, 25 a 35 — prihláška slovnej ochrannej známky Spoločenstva č. 9412776.
   
      Majiteľ ochrannej známky alebo označenia namietaných v námietkovom konaní: Norwood Industries.
   
      Namietaná ochranná známka alebo označenie: slovná ochranná známka Spoločenstva „NORWOOD“ pre tovary zaradené do triedy 7.
   
      Rozhodnutie námietkového oddelenia: čiastočné vyhovenie námietke.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia (ES) č. 207/2009.